നെറ്റ്സില് ത്രോഡൗണ് ബൗളറായും മെന്റര് സിങ് ധോണി ഹാര്ദ്ദിക്കിന്റെ പൊടിപോലുമില്ല കണ്ടുപിടിക്കാന് ട്വന്റി 20 ക്രിക്കറ്റ് ലോകകപ്പില് പാകിസ്താനെ നേരിടാന് ടീം ഇന്ത്യ കച്ചമുറുക്കുകയാണ്. മുന് നായകന് ടീമിന്റെ മെന്ററുമായി മഹേന്ദ്ര സിങ് ധോണിയുടെ മേല്നോട്ടത്തിലാണ് വിരാട് കോഹ്ലിയുടെയും സംഘത്തിന്റെയും തയാറെടുപ്പുകള്. ടീം മീറ്റിങ്ങിലും പരിശീലനത്തിലും എല്ലാം േേധാണിയുടെ നേരിട്ടുള്ള മേല്നോട്ടം ടീമിനെ മികച്ച തന്ത്രങ്ങള് രൂപീകരിക്കാന് സഹായിക്കുന്നുണ്ട്. ഇന്നു ടീമിന്റെ നെറ്റ് ബൗളിങ് സെഷനിലും ധോണി പങ്കെടുത്തു. വെറുതേ മേല്നോട്ടം വഹിച്ചു നില്ക്കാതെ ടീമിനൊപ്പം ഇറങ്ങി പരിശീലനത്തില് സഹായിക്കുകയാണ് എം.എസ്.ഡി. ചെയ്തത്. ഒരു ഘട്ടത്തില് ടീം ഇന്ത്യയിലെ യുവതാരങ്ങള്ക്കു ബാറ്റിങ് പരിശീലനം നല്കാന് ടീമിന്റെ ത്രോ ഡൗണ് ബൗളറായും ധോണി ഇറങ്ങി. അഞ്ച് ഐ.സി.സി. ട്രോഫി നേടിയിട്ടുള്ള ധോണിയുടെ സാന്നിദ്ധ്യവും ഉപദേശങ്ങളും ടി20 ലോകകപ്പ് തിരിച്ചുപിടിക്കാനുള്ള ഇന്ത്യയുടെ ശ്രമങ്ങള്ക്കു മുതല്ക്കൂട്ടാകുമെന്നു തീര്ച്ചയാണ്. സമഗ്രമായി കളിയെ വിലയിരുത്താനും മറുതന്ത്രങ്ങള് മെനയാനുമുള്ള ധോണിയുടെ കഴിവ് അതുല്യമാണ്. ഇതു മുന്നില്ക്കണ്ടാണ് താരത്തെ ടീമിന്റെ മെന്ററാക്കി നിയമിക്കാന് ബി.സി.സി.ഐയെ പ്രേരിപ്പിച്ചത്. ധോണിയുടെ സാന്നിദ്ധ്യത്തിനിടയിലും ഏറെ ശ്രദ്ധപിടിച്ചുപറ്റുന്ന ഒരസാന്നിദ്ധ്യവും വാര്ത്തകളില് നിറയുന്നുണ്ട്. അതാകട്ടെ ഇന്ത്യന് ആരാധകരുടെ നെഞ്ചില് തീകോരിയിടുന്ന ഒന്നാണു താനും. സൂപ്പര് ഓള്റൗണ്ടര് ഹര്ദ്ദിക് പാണ്ഡ്യയാണ് അസാന്നിദ്ധ്യം കൊണ്ട് ശ്രദ്ധേ നേടുന്നത്. ഇന്ത്യയുടെ ഒരു പരിശീലന സെഷനിലും പാണ്ഡ്യ ബൗളിങ് പരിശീലനത്തിന് ഇറങ്ങിയില്ലെന്നതാണ് ശ്രദ്ധേയം. ഇന്ത്യയെ സംബന്ധിച്ചടത്തോളം പാണ്ഡ്യയുടെ ബൗളിങ് നിര്ണായകമാണ്. ആറാം ബോളറെ കണ്ടെത്താന് ഇന്ത്യക്ക് ഇതുവരെ സാധിച്ചിട്ടുമില്ല. ഇംഗ്ലണ്ടിനും ഓസ്ട്രേലിയക്കുമെതിരായ സന്നാഹ മത്സരങ്ങളില് ബാറ്റിങ്ങില് താളം കണ്ടെത്താന് പോലും ഹാര്ദിക്കിന് കഴിഞ്ഞില്ല. ഇത് ഇന്ത്യക്ക് ഏറെ ആശങ്ക സമ്മാനിക്കുന്നുണ്ട്. പരിശീലന സെഷനുകളില് രാഗവേന്ദ്ര, നുവാന്, ദയാനന്ദ് എന്നീ മൂന്ന് ത്രോഡൗണ് ബൗളര്മാരാണ് പന്തെറിഞ്ഞത്. അതേസമയം നാലു നെറ്റ് ബൗളര്മാരെ നാട്ടിലേക്ക് തിരിച്ചയച്ചിട്ടുണ്ട്. കരണ് ശര്മ, ഷഹബാസ് അഹമ്മദ്, കൃഷ്ണപ്പ ഗൗതം, ഓള് റൗണ്ടര് വെങ്കിടേഷ് അയ്യര് എന്നിവയാണ് മടക്കി അയച്ചത്. ടൂര്ണമെന്റ് ആരംഭിച്ചതോടെ ഒരുപാട് നെറ്റ് സെഷനുകള്ക്ക് സാധ്യതയില്ലാത്തതിനാലാണ് നടപടി. ഈ സാഹചര്യത്തില് ഇവര് നെറ്റ്ബൗളര്മാരായി തുടരുന്നതിനു പകരം അതാത് സംസ്ഥാനങ്ങള്ക്കായി സയിദ് മുഷ്താഖ് അലി ട്രോഫി കളിച്ചാല് കൂടുതല് പ്രയോജനം ലഭിക്കുമെന്ന വിലയിരുത്തലിലാണ് ഈ നടപടി. അതേസമയം, അവേശ് ഖാന്, ഉമ്രാന് മാലിക്, ഹര്ഷല് പട്ടേല്, ലുക്മാന് മേരിവാല എന്നീ ഫാസ്റ്റ് ബൗളര്മാര് യു.എ.യില് തുടരും.